**NÁRODNÁ RADA SLOVENSKEJ REPUBLIKY**

VI. volebné obdobie

(Návrh)

**ZÁKON**

**z ........... 2014,**

**ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 581/2004 Z. z o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z. zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z. zákona č. 594/2007 Z. z., zákona č. 232/2008 Z. z. a zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 547/2011 Z. z., zákona č. 362/2011 Z. z., zákona č. 185/2012 Z. z., zákona č. 313/2012 a zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z. a zákona 352/2013 Z. z. sa mení a dopĺňa takto:

1. V § 8 znie odsek 3 nasledovne:

„(3) Ak poskytovateľ zdravotnej starostlivosti nemá uzatvorenú zmluvu s príslušnou zdravotnou poisťovňou poistenca, ktorému sa poskytla neodkladná zdravotná starostlivosť, má nárok na úhradu za poskytnutú zdravotnú starostlivosť vo výške ceny obvyklej v mieste a v čase jej poskytnutia. Skutočnosť, či ide o neodkladnú zdravotnú starostlivosť potvrdzuje ošetrujúci lekár poskytovateľa zdravotnej starostlivosti.“.

1. V § 8 sa za odsek 4 vkladá nový odsek 5, ktorý znie:

„(5) V prípade sporu o oprávnenosti poskytnutia zdravotnej starostlivosti alebo skutočnosti, či ide o neodkladnú starostlivosť alebo o výške úhrady za zdravotnú starostlivosť podľa odsekov 1 až 3 sú poskytovateľ zdravotnej starostlivosti aj zdravotná poisťovňa oprávnení obrátiť sa na Úrad pre dohľad nad zdravotnou starostlivosťou vo veci preskúmania oprávnenosti úhrady, skutočnosti, či ide o neodkladnú starostlivosť a výšky úhrady za zdravotnú starostlivosť.“.

Doterajšie odseky 5 až 8 sa označujú ako 6 až 9.

1. V § 18 odsek 1 sa zaa písmeno b) dopĺňajú nové písmená c) a d), ktoré znejú:

„c) vykonáva dohľad nad dodržiavaním uzatvárania a plnenia zmlúv podľa § 7 a § 8 pri uhrádzaní výkonov za poskytnutú zdravotnú starostlivosť a za podmienok ustanovených týmto zákonom ukladá sankcie,

d) na základe podnetu od poskytovateľa alebo zdravotnej poisťovne vydáva rozhodnutia o oprávnenosti poskytnutia zdravotnej starostlivosti alebo o skutočnosti, či ide o neodkladnú starostlivosť alebo o výške úhrady za zdravotnú starostlivosť podľa § 8,“.

Doterajšie písmená c) až m) sa označujú ako e) až o).

**Čl. II**

Tento zákon nadobúda účinnosť 1. októbra 2014.